RADNI DOKUMENT KOMISIJE o izračunu, financiranju, plaćanju i unošenju u proračun korekcije proračunskih neravnoteža u korist Ujedinjene Kraljevine („Korekcija za UK”) u skladu s člancima 4. i 5. Odluke Vijeća 2014/xxx/EU, Euratom o sustavu vlastitih sredstava Europske unije /* COM/2014/0271 final */





UVOD U skladu sa zaključcima Europskog vijeća od 7. i 8. veljače 2013. i Odluke Vijeća o sustavu vlastitih sredstava Europske unije od (.........) ovim se dokumentom zamjenjuje Radni dokument Komisije 9851/07 od 23. svibnja 2007.[1] Osim ako je drukčije određeno, sva upućivanja na članke odnose se na Odluku o vlastitim sredstvima od (…..), dalje u tekstu „OVS 2014.” Ovim dokumentom utvrđuju se sljedeće odredbe u pogledu korekcije za Ujedinjenu Kraljevinu: · izračun iznosa korekcije za određenu godinu · financiranje tog iznosa u sljedećoj godini · definicije proračunskih agregata · unošenje korekcije u proračun. Izmjene sustava vlastitih sredstava koje proizlaze iz zaključaka Europskog vijeća od 7. i 8. veljače 2013. ne utječu na korekcije za Ujedinjenu Kraljevinu za godine prije 2014. Uzimajući u obzir stupanje na snagu odluke OVS 2014., odredbe ovog dokumenta proizvode učinke od 1. siječnja 2014. One se stoga počinju primjenjivati od izračuna korekcije za Ujedinjenu Kraljevinu za godinu 2014. koja se prvi put unosi u proračun u 2015. Bilo koja upotreba općeg proračuna Unije koja rezultira naknadom u skladu s člankom 12. Međuvladina sporazuma o funkcioniranju jedinstvenog fonda za rješavanje banaka[2] („rashodi povezani sa SRM-om”) ne utječu na korekciju za Ujedinjenu Kraljevinu. Stoga se iz izračuna izuzimaju rashodi povezani sa SRM-om i odgovarajuća dodatna upotreba sredstava iz BND-a. 1. KOREKCIJA ZA UK 1.1. Izračun korekcije (članak 4. odluke OVS 2014.) Izračun iznosa korekcije za godinu t u skladu s člankom 4. utvrđuje se na sljedeći način: (a) izračuna se razlika između: – postotnog udjela Ujedinjene Kraljevine u ukupnom zbroju neograničene osnovice PDV-a i – postotnog udjela Ujedinjene Kraljevine u ukupnom iznosu dodijeljenih rashoda; (b) tako dobivena razlika iz koraka (a) pomnoži se s ukupnim iznosom dodijeljenih rashoda; (c) rezultat dobiven u koraku (b) pomnoži se s 0,66; · Rezultat dobiven u koracima (a) do (c) naziva se prvobitni iznos korekcija za UK; (d) od rezultata dobivenog u koraku (c) oduzme se razlika između – umnoška postotnog udjela Ujedinjene Kraljevine u neograničenoj osnovici PDV-a i ukupnih plaćanja svih država članica iz članka 2. stavka 1. točaka (b) i (c) umanjenog za plaćanja kojima se financiraju rashodi povezani s SRM-om za dotičnu financijsku godinu t (tj. plaćanja koja bi Ujedinjena Kraljevina bila izvršila da nisu postojala sredstva iz BND-a i da sredstva iz PDV-a nisu bila ograničena) za financiranje ukupnih rashoda (kako su definirani u točki 3.1. u nastavku); i – plaćanja iz članka 2. stavka 1. točaka (b) i (c) koja je izvršila Ujedinjena Kraljevina za dotičnu financijsku godinu t za financiranje ukupnih rashoda (kako su definirani u točki 3.1. u nastavku) umanjenih za plaćanja namijenjena financiranju bruto smanjenja doprinosa proračunu temeljenih na BND-u Austrije, Danske, Nizozemske i Švedske iz članka 2. stavka 5. te umanjenih za plaćanja namijenjena financiranju rashoda povezanih s SRM-om; · Razlika iz koraka (d) naziva se prednost Ujedinjene Kraljevine (zato što je riječ o prednosti koju UK stječe zbog ograničenja osnovice PDV-a, smanjenja jedinstvene stope sredstava iz PDV-a i uvođenja sredstva iz BND-a); · Rezultat dobiven oduzimanjem prednosti Ujedinjene Kraljevine od prvobitnog iznosa (tj. rezultat iz koraka (d)) naziva se temeljnom korekcijom za UK; (e) Od rezultata dobivenog u koraku (d) oduzme se dobitak koji je ostvarila Ujedinjena Kraljevina a koji je rezultat povećanja (od 10 % na 20 %) postotka sredstava iz članka 2. stavka 1. točke (a) koju države članice zadržavaju radi pokrivanja troškova naplate. To podrazumijeva da se od rezultata dobivenog u koraku (d) oduzme umnožak: – 12,5 %[3] neto ukupnih sredstava iz članka 2. stavka 1. točke (a) unesenih u proračun EU-a nakon odbitka troškova naplate i – razlike između udjela Ujedinjene Kraljevine u sredstvima iz članka 2. stavka 1. točke (a) i udjela Ujedinjene Kraljevine u neograničenoj osnovici PDV-a. · Dobitci iz koraka (e) nazivaju se neočekivani dobitci iz tradicionalnih vlastitih sredstava (TVS); · Oduzimanjem neočekivanih dobitaka iz TVS-a od temeljne korekcije za UK dovršava se izračun korekcije za UK (tj. rezultat iz koraka (e)); (f) Ukupan iznos dodijeljenih rashoda iz koraka (a) druge alineje i koraka (b) umanjuje se za ukupan iznos dodijeljenih rashoda u državama članicama koje su pristupile EU-u nakon 30. travnja 2004. osim izravnih plaćanja za poljoprivredu i rashoda povezanih s tržištem te onog dijela rashoda za ruralni razvoj koji proizlazi iz Komponente za jamstva EFSJP-a. Udjeli navedeni u sljedećoj tablici upotrebljavaju se za izračun dijela rashoda za ruralni razvoj koji proizlazi iz Komponente za jamstva EFSJP-a za svaku dotičnu državu članicu. 1.2. Formalizacija izračuna korekcije za UK Korekcija za UK za godinu t (koja će se prvi put unijeti u proračun u godini t+1) iznosi: Svaki se element precizno utvrđuje na sljedeći način: PRVOBITNI IZNOS (točke 1.1.(a) do 1.1.(c) i 1.1(f)) pri čemu je: : neograničena osnovica PDV-a države članice/skupine država članica XX (pri čemu je XX = UK ili EU) u godini t; : rashodi EU-a dodijeljeni XX-u (pri čemu je XX = UK ili EU) u godini t; : rashodi koji se ne odnose na poljoprivredu (kako su definirani u navedenoj točki 1.1.(f)) u godini t namijenjeni državama članicama koje su pristupile EU-u nakon 30. travnja 2004.; PREDNOST za UK (točka 1.1(d)) pri čemu je: : neograničena osnovica PDV-a države članice/skupine država članica XX (pri čemu je XX = UK ili EU) u godini t; : ukupna plaćanja na temelju BND-a koju je izvršio XX (pri čemu je XX = UK ili EU) u godini t; : ukupna plaćanja na temelju ograničene osnovice PDV-a koju je izvršio XX (pri čemu je XX = UK ili EU) u godini t; NEOČEKIVANI DOBITCI IZ TVS-a (točka 1.1(e)) pri čemu je: : neto tradicionalna vlastita sredstva države članice/skupine država članica XX (pri čemu je XX = UK ili EU) u godini t; : neograničena osnovica PDV-a države članice/skupine država članica XX (pri čemu je XX = UK ili EU) u godini t; 2. FINANCIRANJE KOREKCIJE ZA UK U SLJEDEĆOJ GODINI (ČLANAK 5. OVS 2014.) Trošak korekcije za UK za godinu t snose ostale države članice u godini t+1 u skladu sa sljedećim dogovorima: (a) raspodjela troškova utvrđuje se u odnosu na udjel svake države članice u plaćanjima iz članka 2. stavka 1. točke (c) za godinu t+1, iz čega je isključena Ujedinjena Kraljevina te ne uzimajući u obzir bruto smanjenja doprinosa proračunu temeljenih na BND-u Austrije, Danske, Nizozemske i Švedske iz članka 2. stavka 5.; (b) zatim se prilagođava tako da se omogući ograničenje udjela Njemačke, Nizozemske, Austrije i Švedske na jednu četvrtinu udjela dobivenih izračunom u koraku (a); Iznos korekcije odobrava se Ujedinjenoj Kraljevini smanjenjem njezinih plaćanja na temelju PDV-a; ako iznos korekcije premaši iznos plaćanja na temelju PDV-a, korekcija se odobrava smanjenjem njezinih plaćanja na temelju BND-a. Troškovi koje snose ostale države članice dodaju se njihovim plaćanjima na temelju PDV-a i BND-a. U sljedećoj su tablici ilustrativno navedeni primjeri primjene dotične metode izračuna na temelju procjena BND-a unesenih u proračun donesen za 2013. IZRAČUN FINANCIRANJA KOREKCIJE ZA UK Država članica || Postotni udjel u BND-u || Udjeli bez UK || 3/4 udjela DE, NL, AT i SE u stupcu (2) || Stupac 3 Raspodjela među ostalim d. č. osim UK, DE, NL, AT i SE || Ljestvica financiranja || (1) || (2) || (3) || (4) || (5)=(2)+(3)+(4) Belgija || 2,95 || 3,47 || || 1,51 || 4,98 Bugarska || 0,30 || 0,36 || || 0,16 || 0,51 Češka || 1,08 || 1,27 || || 0,56 || 1,83 Danska || 1,95 || 2,29 || || 1,00 || 3,29 Njemačka || 20,93 || 24,59 || -18,44 || 0,00 || 6,15 Estonija || 0,13 || 0,15 || || 0,07 || 0,22 Irska || 1,02 || 1,20 || || 0,52 || 1,72 Grčka || 1,39 || 1,63 || || 0,71 || 2,34 Španjolska || 7,86 || 9,24 || || 4,03 || 13,27 Francuska || 15,97 || 18,76 || || 8,19 || 26,95 Hrvatska || 0,16 || 0,19 || || 0,08 || 0,28 Italija || 11,87 || 13,94 || || 6,09 || 20,03 Cipar || 0,12 || 0,14 || || 0,06 || 0,20 Latvija || 0,18 || 0,21 || || 0,09 || 0,30 Litva || 0,25 || 0,30 || || 0,13 || 0,43 Luksemburg || 0,25 || 0,29 || || 0,13 || 0,42 Mađarska || 0,72 || 0,85 || || 0,37 || 1,22 Malta || 0,05 || 0,06 || || 0,03 || 0,08 Nizozemska || 4,65 || 5,46 || -4,10 || 0,00 || 1,37 Austrija || 2,42 || 2,85 || -2,13 || 0,00 || 0,71 Poljska || 2,93 || 3,45 || || 1,51 || 4,95 Portugal || 1,21 || 1,43 || || 0,62 || 2,05 Rumunjska || 1,05 || 1,24 || || 0,54 || 1,78 Slovenija || 0,26 || 0,31 || || 0,14 || 0,44 Slovačka || 0,55 || 0,65 || || 0,28 || 0,93 Finska || 1,52 || 1,79 || || 0,78 || 2,56 Švedska || 3,31 || 3,89 || -2,92 || 0,00 || 0,97 Ujedinjena Kraljevina || 14,89 || 0,00 || || 0,00 || 0,00 Ukupno || 100,00 || 100,00 || -27,59 || 27,59 || 100,00 Predviđeni BND unesen u NIP 6/2013. Udjeli država članica u plaćanjima na temelju BND-a (članak 2. stavak 1. točka (c)) u godini t+1 navedeni su u prvom stupcu tablice. U drugom stupcu navedeni su udjeli dobiveni postupkom iz koraka (a). U trećem stupcu prikazano je smanjenje u udjelima Njemačke, Nizozemske, Austrije i Švedske (tri četvrtine njihovih udjela dobivenih izračunom u koraku (a)). U četvrtom stupcu prikazan je način raspodjele smanjenja za Njemačku, Nizozemsku, Austriju i Švedsku među ostalim državama članicama bez te četiri države i Ujedinjene Kraljevine. Napokon, u stupcu 5 prikazani su udjeli u financiranju korekcije za UK koja je dobivena tim izračunom. 3. DEFINICIJE PRORAČUNSKIH AGREGATA 3.1. Ukupni rashodi u godini t Pojam rashoda koji treba primijeniti pri izračunu korekcije za UK odgovara stvarnim plaćanjima (izvršenje odobrenih sredstava za plaćanje) za dotičnu godinu (godina t), u skladu s odobrenim proračunskim sredstvima za tu godinu ili u skladu s prijenosima neizvršenih odobrenih sredstava za sljedeću godinu (iz godine t u godinu t+1). U obzir se uzimaju samo upotrijebljena odobrena sredstva za plaćanje, tj. iznos stvarno izvršenih plaćanja. 3.2. Ukupni iznos dodijeljenih rashoda Kako što je definirano točkom 3.1., na raspodjelu ukupnih rashoda među državama članicama primjenjuju se sljedeća pravila: Općenito se plaćanja dodjeljuju državi članici boravišta glavnog primatelja. No u slučajevima kada je Komisija utvrdila da dotični primatelj djeluje kao posrednik, kad god je to moguće plaćanja se moraju dodijeliti državi članici (državama članicama) boravišta konačnog korisnika (konačnih korisnika), u skladu s njihovim udjelom u tim plaćanjima. Rashodi povezani sa SRM-om isključuju se. Određeni sastavni dijelovi rashoda ne mogu se državama članicama dodijeliti ni u cijelosti ni djelomično. Počevši od ukupnih rashoda općeg proračuna Europske unije kao osnove, potrebno je isključiti najmanje dvije glavne kategorije rashoda (premda je riječ o okvirnom, a ne nužno i iscrpnom popisu): 1. Vanjski rashodi uglavnom se odnose na naslov 4. – EU kao globalni čimbenik – financijskog okvira za 2014.–2020.????? Tom su kategorijom obuhvaćeni i rashodi iz drugih naslova čiji se korisnici nalaze izvan Unije, primjerice razvojna suradnja, rashodi za istraživanja utrošeni izvan EU-a, administrativni rashodi plaćeni primateljima izvan Unije itd. 2. Rashodi koji se ne mogu dodijeliti ili utvrditi. Nastaju zbog koncepcijskih poteškoća, primjerice rashodi za reprezentaciju, misije te službene i druge sastanke kao i plaćanja povezana s preko‑graničnim???? inicijativama Zajednice, promicanje međuregionalne su‑radnje???? i drugih vrsta prekograničnog djelovanja. Definicija dodijeljenih rashoda u načelu odgovara naslovima 1., 2., 3., 5. i 6. financijskog okvira za 2014. – 2020. 4. UNOŠENJE U PRORAČUN KOREKCIJE ZA UK ZA GODINU t 4.1. Privremena procjena (koja se unosi u nacrt proračuna za godinu t+1) Privremeni izračun iznosa korekcije za UK za godinu t izrađuje se kada i nacrt proračuna (NP) za godinu t+1. Izračun se temelji na najnovijim dostupnim podacima za doprinose i rashode. Iznos korekcije za UK određuje se u obliku smanjenja plaćanja na temelju PDV-a i BND-a za UK. Ostalim državama članicama plaćanja na temelju PDV-a i BND-a povećavaju se za iznos njihovih vlastitih udjela u financiranju. 4.2. Ažuriranje privremene procjene (između godine t+1 i godine t+3) Komisija prema potrebi može u bilo koje vrijeme predložiti ažuriranje privremene procjene između godine t+1 i godine t+3. To ažuriranje unosi se u nacrt izmjene proračuna (NIP). Ažuriranje se predlaže ako Komisija ima osnova vjerovati da će se početno predviđanje privremenog izračuna znatno razlikovati od konačnog izračuna (vidi u nastavku) korekcije za UK koje će se predložiti u NIP-u za godinu t+4. Ažuriranje se može predložiti i ako se utvrdi da će se predviđene osnovice BND-a unesene u NP za godinu t+1 znatno razlikovati od konačnih osnovica BND-a zbog čega će se znatno promijeniti raspodjela financiranja korekcije za UK. 4.3. Konačni izračun korekcije za UK (koja se unosi u nacrt izmjene proračuna (NIP) za godinu t+4) 4.3.1. Izračun konačnog iznosa Postupak izračunavanja konačnog iznosa korekcije utvrđen je u odjeljku 1. ovog dokumenta. Podatci koji se upotrebljavaju pri izračunu konačne korekcije za UK osnovice jesu PDV-a i BND-a te procjene dodijeljenih rashoda za godinu t u iznosu utvrđenom na dan 31. prosinca t+3, a preračunavaju se u eure prema godišnjem prosječnom tečaju za godinu t. Pri procjeni „prednosti za UK” za potrebe konačnog izračuna (odjeljak 1.1.(d)) u obzir se moraju uzeti i doprinosi iz tradicionalnih vlastitih sredstava i ostali prihodi u godini t. To znači da hipotetički proračun treba izračunati na temelju konačnih podataka za sve vrste sredstava i prihoda. 4.3.2. Izračun konačnog financiranja korekcije i njezino unošenje u proračun Prethodno se u odjeljku 2. utvrđuje postupak za izračun financiranja konačne korekcije. Konačni podatci za financiranje jesu osnovice PDV-a i BND-a za godinu t+1 u iznosu utvrđenom na dan 31. prosinca t+3. Konačni podatci za financiranje uspoređuju se s plaćanjima koja su već unesena u proračun (tj. u proračun za t+1 i moguće u proračun za t+2 ili t+3 ako je u tim godinama provedeno ažuriranje). Razlike među državama članicama unose se u odgovarajuće proračunsko poglavlje NIP-a za godinu t+4 i preračunavaju u nacionalnu valutu prema godišnjem prosječnom tečaju za godinu financiranja korekcije (godina t+1). [1] Izračun, financiranje, plaćanje i unošenje u proračun korekcije proračunskih neravnoteža u skladu s člancima 4. i 5. Odluke Vijeća o sustavu vlastitih sredstava Europske unije, Vijeće Europske unije, 9851/07 ADD 2, od 23. svibnja 2007. [2] Za pokrivanje slučajeva izvanugovorne odgovornosti i s njome povezanih troškova u pogledu ostvarivanja ovlasti od strane institucija Unije na temelju Uredbe (xx SRM). [3] Vrijednost od 12,5 % rezultat je dijeljenja dodatnog dijela TVS-a (10 %) koja se zadržavaju kao troškovi naplate s neto prikupljenim iznosom tradicionalnih vlastitih sredstava (80 %)